**Aarne Tuomas Talvitie** (s. 11. helmikuuta 1999 Espoo) on suomalainen jääkiekkoilija, joka pelaa SM-liigajoukkue Turun Palloseurassa. Hän on pelipaikaltaan keskushyökkääjä, mutta Talvitie osaa pelata myös laidassa.

Ura
---

### Seuraura

Talvitie on Espoo Bluesin kasvatti. Hän toimi kaudella 2014–2015 seuran C-nuorten kapteenina ja johdatti joukkueen kauden päätteeksi C-nuorten Suomenmestaruuteen. Kauden 2015–2016 päätteeksi Talvitie voitti B-nuorten SM-hopeaa. Kaudella 2016–2017 hän jakoi tehoilla 13+24=37 Bluesin A-nuorten sisäisen pistepörssin kolmannen sijan Heikki Huttusen kanssa. Talvitie voitti myös joukkueen sisäisen tehotilaston lukemalla +26. Puolivälierissä hän oli Bluesin paras pistemies ja maalintekijä tehoilla 3+1=4 sekä voitti joukkueen sisäisen tehotilaston lukemalla +6. Talvitie valittiin A-nuorten SM-liigan joulukuun 2016 kuukauden tulokkaaksi. Hän vahvisti kauden aikana myös Bluesin B-nuoria, jossa Talvitie voitti SM-hopeaa.

New Jersey Devils varasi Talvitien kuudennella kierroksella 160. pelaajana NHL:n varaustilaisuudessa 2017. Kaudella 2017–2018 hän jatkoi Bluesin A-nuorissa, sillä ammattilaiseksi siirtyminen olisi estänyt Talvitietä pelaamasta myöhemmin Yhdysvaltain yliopistosarjoissa. Hän nousi Bluesin kapteeniksi ja teki A-nuorten SM-liigan runkosarjassa tehot 34+24=58, joilla Talvitie oli alkusarja ja runkosarja yhteenlaskettuna koko sarjan paras maalintekijä. Hän voitti myös A-nuorten SM-liigan tehotilaston lukemalla +31. Varsinaisessa loppusarjassa Talvitie teki tehot 15+10=25, joilla hän voitti sarjan piste- (Kari Jalonen -palkinto) ja maalipörssin (Arto Javanainen -palkinto). Talvitie palkittiin myös A-nuorten SM-liigan parhaana hyökkääjänä Saku Koivu -palkinnolla sekä valittiin ensimmäiseen tähdistökentälliseen.

Kaudeksi 2018–2019 Talvitie siirtyi Pennsylvanian osavaltionyliopistojoukkueeseen. Hänen *Freshman-vuotensa* päättyi kuitenkin alle 20-vuotiaiden MM-finaalissa tulleeseen, leikkaushoitoa vaatineeseen polvivammaan tammikuussa 2019. *Sophomore-vuotenaan* 2019–2020 Talvitie voitti B1G:n runkosarjan mestaruuden ja hänet palkittiin sarjan urheiluhenkisimpänä pelaajana. *Junior-vuotenaan* 2020–2021 Talvitie nousi Penn Staten varakapteeniksi.

Kolmannen yliopistokautensa päätteeksi, maaliskuussa 2021 Talvitie teki kaksivuotisen NHL-tulokassopimuksen New Jersey Devilsin kanssa. Hän siirtyi samalla loppukauden kattavalla AHL-sopimuksella seuran farmijoukkue Binghamton Devilsiin. Talvitie pelasi siellä 18 runkosarjaottelua tehopistein 1+2=3. Syksyn 2021 harjoitusleirin päätteeksi Devils lähetti hänet uuteen farmijoukkueeseensa, Utica Cometsiin. Talvien ensimmäinen kokonainen kausi 2021–2022 toi siellä 68 runkosarjaottelussa tehot 12+12=24 ja viidessä playoff-ottelussa yhden syöttöpisteen. Myös kauden 2022–2023 hän pelasi kokonaan Cometsissa.

Kaudeksi 2023–2024 Talvitie siirtyi kaksivuotisella sopimuksella SM-liigajoukkue Turun Palloseuraan.

### Maajoukkueura

Talvitie pelasi alle 20-vuotiaiden MM-kilpailuissa vuonna 2019, jolloin hän toimi Suomen kapteenina ja johdatti joukkueen maailmanmestaruuteen. Talvitie oli neljällä osumallaan joukkueen paras maalintekijä ja hän voitti Suomen sisäisen tehotilaston lukemalla +9. Talvitien maaleista kaksi syntyi välieräottelussa Sveitsiä vastaan ja niistä ensimmäinen jäi Suomen 6–1-voittoon päättyneen ottelun ratkaisumaaliksi. Valmennus valitsi Talvitien joukkueensa turnauksen yhdeksi kolmesta parhaasta pelaajasta.

Talvitie pelasi myös alle 18-vuotiaiden MM-kilpailuissa vuonna 2017, jolloin hän toimi Suomen kapteenina ja voitti hopeaa. Talvitie valittiin Tšekkiä vastaan pelatun puolivälieräottelun päätteeksi joukkueensa ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2016 sekä World U-17 Hockey Challengessa vuonna 2015. Yhteensä Talvitie on pelannut 32 nuorten ja 38 poikien maaottelua.

Pelityyli
---------

*Hockeyprospect.com*-sivuston mukaan Talvitie pelaa erinomaista kahden suunnan peliä, on kilpailuhaluinen ja kamppailee joka puolella kaukaloa. Häntä pitkään Espoo Bluesin junioreissa ja myöhemmin Suomen alle 20-vuotiaiden maajoukkueessa valmentaneen Jussi Ahokkaan mukaan hän on voimahyökkääjä, jolla on erinomainen pelikäsitys ja hyvä laukaus. Ahokkaan mukaan Talvitie on fiksu kaveri, jolla on erittäin hyvät johtajan ominaisuudet.

Muuta
-----

Talvitien isoveli Otso pelasi jääkiekkoa hyökkääjänä B2-junioriksi asti. Veljesten jo edesmennyt äiti Tuija Talvitie työskenteli presidentti Martti Ahtisaaren perustaman konfliktinratkaisujärjestön Crisis Management Initiativen (CMI) toiminnanjohtajana.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2015–2016 | Blues | A-SM | 6 | 0 | 1 | 1 | 0 | – | – | – | – | – |
| 2016–2017 | Blues | A-SM | 46 | 13 | 24 | 37 | 36 | 4 | 3 | 1 | 4 | 2 |  |  |  |  |  |  | U18 | 7 | 4 | 3 | 7 | 6 |
| 2017–2018 | Blues **(C)** | A-SM | 41 | 34 | 24 | 58 | 34 | 3 | 0 | 1 | 1 | 0 | Ykköstähdistö |
| 2018–2019 | Penn State Univ. | B1G | 17 | 5 | 11 | 16 | 2 | – | – | – | – | – |  |  |  |  |  |  | JMM | 7 | 4 | 3 | 7 | 14 |
| 2019–2020 | Penn State Univ. | B1G | 30 | 6 | 13 | 19 | 2 | – | – | – | – | – |
| 2020–2021 | Penn State Univ. **(A)** | B1G | 21 | 7 | 6 | 13 | 6 | – | – | – | – | – |
|  | Binghamton Devils | AHL | 18 | 1 | 2 | 3 | 2 | – | – | – | – | – |
| 2021–2022 | Utica Comets | AHL | 68 | 12 | 12 | 24 | 22 | 5 | 0 | 1 | 1 | 0 |
| 2022–2023 | Utica Comets | AHL | 58 | 3 | 11 | 14 | 6 | 6 | 3 | 0 | 3 | 2 |
| 3 kautta | yhteensä | AHL | 144 | 16 | 25 | 41 | 30 | 11 | 3 | 1 | 4 | 2 |

Lähteet
-------

* Aarne Talvitie The Internet Hockey Databasessa (englanniksi)
* Aarne Talvitie Eurohockey-sivustolla (englanniksi)
* Aarne Talvitie *Elite Prospects*. Everysport Media Group AB.  (englanniksi)

### Viitteet

1. ↑  Seppälä, Tommi: Soturi-Talvitien uskomaton taistelu: "Minä olen mestaruusjuhlissakin last man standing" *yle.fi*.  6.1.2019. VANCOUVER:  Yleisradio Oy. Viitattu 6.1.2019.
2. ↑  Aarne Talvitie - Men's Ice Hockey - Penn State University Athletics *gopsusports.com*. Penn State Nittany Lions. Viitattu 6.1.2019. (englanniksi)
3. 1 2 3 4 5 6 7 8  Aarne Talvitie *Elite Prospects*. Everysport Media Group AB.  (englanniksi)
4. 1 2  Hoffrén, Sami: Kuka Aarne Talvitie? Tykkiturnausta pelaavan Suomen MM-kapteenin äänessä on vahva kaikupohja: "Välillä on tullut huudettua" *is.fi*.  6.1.2019. Vancouver:  Sanoma Media Finland Oy. Viitattu 6.1.2019.
5. ↑  Elite Prospects - Blues U20 *eliteprospects.com*. Everysport Media Group AB. Viitattu 2.7.2019. (englanniksi)
6. ↑  Mennander, Pasi: Nuorten SM-liigan kauden 2017-18 palkitut pelaajat ja tähtikentät *leijonat.fi*.  9.3.2018. Suomen Jääkiekkoliitto – Finlands Ishockeyförbund ry. Viitattu 6.1.2019.
7. ↑  Hurmerinta, Eero: Mestarikapteenin kausi ohi - Talvitie polvileikkaukseen *Jatkoaika.com*.  10.1.2019. Jatkoaika r.y. Viitattu 2.7.2019.
8. ↑  RELEASE: Talvitie Signs Two-Year Deal *nhl.com/devils*.  25.3.2021. New Jersey Devils. Viitattu 25.3.2021. (englanniksi)
9. ↑  Hurmerinta, Eero: Aarne Talvitie NHL-sopimukseen − loppukausi AHL:ssä *Jatkoaika.com*.  25.3.2021. Jatkoaika r.y. Viitattu 25.3.2021.
10. ↑  Aarne Talvitie Stats, Profile, Bio, Analysis and More *sportsforecaster.com*.  8.10.2021. XML Team Solutions, LLC. Viitattu 13.10.2021.
11. ↑  Seppä, Lassi: Aarne Talvitie Liiga-kentille − nuorten MM-kultakapteeni TPS:n riveihin *Jatkoaika.com*.  23.5.2023. Jatkoaika r.y. Viitattu 30.7.2023.
12. ↑  Touru, Ville: Suomi jyräsi Sveitsin tylyllä tavalla – IS seurasi nuorten MM-välierää hetki hetkeltä *is.fi*.  5.1.2019. Sanoma Media Finland Oy. Viitattu 6.1.2019.
13. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  23.4.2017. IIHF.  Arkistoitu 24.4.2017. Viitattu 6.1.2019. (englanniksi)
14. ↑  Otso Talvitie *Elite Prospects*. Everysport Media Group AB.  (englanniksi)
15. ↑  Touru, Ville: Kapteeni Talvitie taisteli yksijalkaisena Suomen puolesta – johtajaäiti kuvailee poikaansa: "Eihän sitä voi tavallinen ihminen ymmärtää" *is.fi*.  6.1.2019. Sanoma Media Finland Oy. Viitattu 6.1.2019.

TPS – SM-liiga
4 M. Jokinen |
6 Rafkin |
7 Lauridsen |
17 Talvitie (**A**) |
20 Marjala |
21 Fröberg |
26 Korpikoski |
27 Dudas |
29 Hakala |
32 Vali |
33 DeNaples |
35 Anttila |
39 Lindberg |
40 Lehtonen |
41 Intonen |
42 Suomi |
44 Arell (**A**) |
51 Nurmi |
52 Palmu (**A**) |
55 Johansson |
57 Munkki |
58 Väisänen |
59 Hemming |
61 Jasu (**C**) |
62 Jürgens |
67 Sevänen |
76 Lindsten |
77 Haapanen |
81 Koskinen |
91 J. Jokinen  

Valmentajat Miettinen – Kalto – Salo – Moisanen – Mierlahti – Rosendahl – Granholm